laion/Wikipedia-Exotic huggingface dataset:
בינום

באלגברה אלמנטרית, בינוֹם (בעברית: דו־איבר) הוא פולינום המורכב משני איברים או מונומים. בינום הוא פולינום שהוא סכום של שני מונומים. בינום במשתנה יחיד נכתב בצורה a x m − b x n {\displaystyle ax^{m}-bx^{n}} כאשר a ו־b הם מספרים, ו־m ו־n הם מספרים שלמים לא־שליליים ו־x הוא סמל שנקרא משתנה. בהקשר של פולינום לורן (אנ'), בינום לורן, המכונה לעיתים קרובות בפשטות בינום, מוגדר באופן דומה, אך המעריכים m ו־n עשויים להיות שליליים. באופן כללי יותר בינום הוא מהצורה a x 1 n 1 ⋯ x i n i − b x 1 m 1 ⋯ x i m i {\displaystyle a\,x_{1}^{n_{1}}\dotsb x_{i}^{n_{i}}-b\,x_{1}^{m_{1}}\dotsb x_{i}^{m_{i}}} 3 x − 2 x 2 {\displaystyle 3x-2x^{2}} x y + y x 2 {\displaystyle xy+yx^{2}} 0.9 x 3 + π y 2 {\displaystyle 0.9x^{3}+\pi y^{2}} 2 x 3 + 7 {\displaystyle 2x^{3}+7} בינום מהצורה x2 − y2 ניתן לפירוק לגורמים כמכפלה של שני בינומים: x 2 − y 2 = ( x − y ) ( x + y ) {\displaystyle x^{2}-y^{2}=(x-y)(x+y)} . זהו מקרה פרטי של הנוסחה הכללית יותר: x n + 1 − y n + 1 = ( x − y ) ∑ k = 0 n x k y n − k {\displaystyle x^{n+1}-y^{n+1}=(x-y)\sum _{k=0}^{n}x^{k}y^{n-k}} . במספרים מרוכבים הנוסחה ניתנת להרחבה ל־ x 2 + y 2 = x 2 − ( i y ) 2 = ( x − i y ) ( x + i y ) {\displaystyle x^{2}+y^{2}=x^{2}-(iy)^{2}=(x-iy)(x+iy)} . המכפלה של שני בינומים ליניאריים (ax + b) ו־(cx + d ) היא טרינום: ( a x + b ) ( c x + d ) = a c x 2 + ( a d + b c ) x + b d {\displaystyle (ax+b)(cx+d)=acx^{2}+(ad+bc)x+bd} . בינום בחזקה ה־n־ית, המיוצג כ־(x + y)n ניתן להרחבה באמצעות משפט הבינום או לחלופין באמצעות משולש פסקל. דוגמה: הריבוע (x + y)2 של הבינום (x + y) מקיים: ( x + y ) 2 = x 2 + 2 x y + y 2 {\displaystyle (x+y)^{2}=x^{2}+2xy+y^{2}} . המספרים (1, 2, 1) המופיעים כמקדמים בנוסחה זו הם המקדמים הבינומיים בשורה השנייה שמתחת לקודקוד במשולש פסקל. הפיתוח של החזקה ה־n־ית משתמש במספרים בשורה ה־n שמתחת לקודקוד במשולש פסקל. מימוש של הנוסחה דלעיל בה לידי ביטוי בנוסחה ליצירת שלשות פיתגוריות: עבור m < n, יהי a = n2 − m2, b = 2mn, ו־c = n2 + m2; ומתקיים a2 + b2 = c2. בינומים שהם סכום של חזקות שלישיות ניתנים לפירוק לפולינומים ממעלה נמוכה יותר כדלקמן: x 3 + y 3 = ( x + y ) ( x 2 − x y + y 2 ) {\displaystyle x^{3}+y^{3}=(x+y)(x^{2}-xy+y^{2})} x 3 − y 3 = ( x − y ) ( x 2 + x y + y 2 ) {\displaystyle x^{3}-y^{3}=(x-y)(x^{2}+xy+y^{2})} השלמה לריבוע הבינום של ניוטון התפלגות בינומית מדיה וקבצים בנושא בינום בוויקישיתוף בינום, באתר MathWorld (באנגלית) דּוּ־אֵיבָר במילון מתמטיקה (תשמ"ה, 1985), באתר האקדמיה ללשון העברית
דנה קוצ'רובסקי

דנה קוצ'רובסקי (ברוסית: Дана Кучеровская; ‏ נולדה ב-2 באפריל 1975) היא שחקנית תיאטרון קולנוע וטלוויזיה ישראלית, וזמרת יוצרת. דנה קוצ'רובסקי נולדה במוסקבה (ברית המועצות לשעבר) ועלתה לארץ עם הוריה בגיל 14. היא למדה בפנימיית הנוער הכפר הירוק ובתיכון עירוני ד' במגמת תיאטרון. בצבא היא שירתה במשרד הביטחון ועם סיום הצבא ב-1997 החלה את לימודיה באוניברסיטת תל אביב בפקולטה לאומנות התיאטרון, החוג למשחק. היא סיימה את לימודיה וקיבלה את התואר הראשון בשנת 2001. היא שיחקה בקבוצת התיאטרון הירושלמי בהצגות שביימה גבריאלה לב - "רונדו" בתפקיד יעל מלכת הכיתה, "אהבה עתיקה" בתפקיד פרוצה, בהצגה "מידה כנגד מידה של וויליאם שייקספיר ו"נמר חברבורות" של יעקב שבתאי. יוצרת ומייסדת של קבוצת תיאטרון פלייבק בשפה הרוסית "כימרה גרופ", ושחקנית בתיאטרון "קרקס הפלייבק" של רינה לביא. כתבה את המופע "קברט ישראלי-סובייטי", מופע המספר על חייה והמתח התמידי בין התרבויות של עולים וצברים בישראל, מופע שהופיע בארץ ובחו"ל. שחקנית בתיאטרון "מטרה" בהצגות שונות בישראל, ארצות הברית וקנדה. בקולנוע היא שיחקה בסרט "וסרמיל" שביים מושון סלמון ובסרטים "הבע משאלה", "מתכון סודי" וגם "על גדות הדנובה" שביים יהודה גרובייס. בטלוויזיה היא הופיעה כמנחת פינת תרבות בערוץ 9, ובהפקות נוספות של הערוץ - בסדרה "רומן בחופשה" ובסרט "רצח בחוסר אחריות" בתפקיד הגיבורה, ג'נט. ב־2017-2018 היא הנחתה את "הקרקס הגדול ממוסקבה" בסיבובי ההופעות שלו בישראל. מנחה פינת אימוץ בפרוויה רדיו מדי יום ראשון בצהריים מאז 2018 ועד היום. פעילה מאוד בנושא זכויות בעלי חיים ועוזרת בנושא אימוץ בעלי חיים חסרי בית. קוצ'רובסקי בזוגיות עם המוזיקאי איתי אורן מאז 2003, ביחד הם הורים לילדה, ומגדלים כלבה וחתולה. אביה הוא הצייר והאומן אלכס צ'רימנוב, אמה היא ד"ר גלינה דובינסקי, מומחית למיקרוביולגיה. תיאטרון קולנוע טלוויזיה דנה קוצ'רובסקי, ברשת החברתית פייסבוק דנה קוצ'רובסקי, ברשת החברתית אינסטגרם דנה קוצ'רובסקי, במסד הנתונים הקולנועיים IMDb (באנגלית) ריאיון עם דנה קוצ'רבסקי
בשארה

האם התכוונתם ל... ג'וסף בישארה – מלחין ומפיק סרטים אמריקאי חוסאם בשארה – מנהל ישראלי, שימש כיו"ר דירקטוריון רכבת ישראל וחוצה ישראל מרואן בשארה – אינטלקטואל ערבי-נוצרי פלסטיני ממוצא ישראלי המתגורר בלונדון סוהא בשארה – לבנונית שנודעה בעקבות ניסיון ההתנקשות שלה במפקד צד"ל השני, אנטואן לאחד סנא פרח-בשארה – פסלת ערבייה-ישראלית עזמי בשארה – חבר הכנסת רנה בשארה – אמנית רב תחומית, ציירת, אמנית פרופורמנס ווידאו ארט ערביה פלסטינית
סאן פלגרינו

סאן פלגרינו (באיטלקית: S.Pellegrino, נהגה: [sam pelleˈɡriːno]) הוא מותג מים מינרליים איטלקי המשווק ברחבי העולם. המותג והחברה המייצרת "סאנפלגרינו S.p.A" שייכים מ-1997 לחברת נסטלה השווייצרית. מפעל הייצור המרכזי ממוקם בסן פלגרינו טרמה (אנ') בנפת ברגמו שבמחוז לומברדיה באיטליה. מוצרי המותג, בעיקר מים מינרליים ומים מינרליים מוגזים, אך גם קוקטיילים מוכנים, מיוצאים לרוב המדינות באירופה, אמריקה, אוקיאניה, המזרח התיכון, והמזרח הרחוק: יפן, טייוואן, סינגפור והונג קונג. המשווקת הרשמית של סאן פלגרינו בישראל היא חברת טמפו משקאות, המשווקת גם את מותג המים סאן בנדטו. מדיה וקבצים בנושא סאן פלגרינו בוויקישיתוף אתר האינטרנט הרשמי של סאן פלגרינו (באנגלית) ערך זה הוא קצרמר בנושא משקאות ובנושא איטליה. אתם מוזמנים לתרום לוויקיפדיה ולהרחיב אותו.
סימן אגדסטין

סימן אגדסטין (בנורווגית: Simen Agdestein; נולד ב-15 במאי 1967) הוא שחמטאי נורווגי בדרגת רב אמן, שבע פעמים אלוף נורווגיה בשחמט. במקביל לקריירת השחמט שלו, שיחק אגדסטין כדורגל ברמה מקצועית, והופיע שמונה פעמים במדי נבחרת נורווגיה בכדורגל. אגדסטין נולד באסקר, פרבר של אוסלו, וכבר בילדותו הראה מידה רבה של כישרון בשחמט. בגיל 15 זכה לראשונה באליפות ארצו (לבוגרים); בגיל 16 סיים שני באליפות אירופה לנוער; בגיל 18, בשנת 1985 היה לנורווגי הראשון שזוכה לתואר רב אמן, הדרגה הרשמית הבכירה בעולם השחמט. בעת ההיא היה אגדסטין רב האמן הצעיר ביותר בעולם. ב-1986 סיים שני באליפות העולם לצעירים, בהקדימו את אנאנד וברייב. ב-1989 הגיע לדירוג שיא של 16 בעולם. לכל ההישגים האלה הגיע אף על פי ששיחק שחמט במשרה חלקית בלבד. בשאר הזמן הוא היה חלוצה של אפ סי לין, מועדון כדורגל באוסלו שבמדיו שיחק בליגה השנייה ובשלב מסוים גם בליגה הבכירה בנורווגיה. החל ב-1985 הוא היה חבר בנבחרת הצעירה של נורווגיה וב-1988 זומן לנבחרת הבוגרת, בעקבות המלצתו הפומבית של מאמן לין, אגיל אולסן. אולסן תמך בכפל הקריירות הבלתי שגרתי של החלוץ הבלתי צפוי שלו, ואפשר לו לעזוב את אימוני הקבוצה כדי להתחרות בשחמט ברחבי העולם. אגדסטין לבש את מדי הנבחרת שמונה פעמים, והבקיע שער בינלאומי אחד. אולם ב-1989, כאשר ניתנה לו ההזדמנות להתקדם בכדורגל על ידי הצטרפות לקבוצת בשיקטש הטורקית, הוא העדיף להתרכז בטורניר שחמט חשוב שעמד בפתח, וויתר על ההצעה. החלטה זו עלתה לו בסילוק מהנבחרת הלאומית. ב-1991 חיסלה פציעה בברך את הקריירה הספורטיבית שלו. ב-1994 הוא נאלץ לצפות מהצד בחבריו לנבחרת, שהעפילו לראשונה מזה זמן רב לטורניר גמר גביע העולם. ייתכן שהניסיון לתחזק את שתי הקריירות במקביל נועד לכישלון מראש. אגדסטין, שללא ספק ניחן בכישרון רב בשחמט, כונה על ידי גארי קספרוב "החובבן החזק בעולם". רבים בעולם השחמט הפצירו בו להתרכז במשחק המלכים באופן בלעדי. כשהוא עשה זאת לבסוף - בלית ברירה, לאחר הפציעה הקשה - הוא לא הצליח להפיק את המקסימום על הלוח. בעיות בריאות הפריעו לו גם בשחמט, ובמהלך שנות התשעים הוא התדרדר בדירוג העולמי. רק ב-1999 החל להתאושש, כאשר זכה בטורניר קפל לה גרנד, לפני 104 רבי אמנים. ב-2003 זכה בהישג נאה כשניצח בטורניר האי מאן. אגדסטין אימן את מגנוס קרלסן בעבר (כיום אחיו, אספן, הוא מנהלו). הוא כותב בעיתון נפוץ בנורווגיה על שחמט ומשמש כשופט בטורנירי שחמט. אגדסטין נשוי ואב לשניים. מדיה וקבצים בנושא סימן אגדסטין בוויקישיתוף סימן אגדסטין, באתר צ'סגיימס (באנגלית) סימן אגדסטין, באתר פיד"ה (באנגלית) רב אמן-חלוץ מאת טים קראבה (באנגלית) מר אגדסטיין המוכשר, כתבה באתר צ'סבייס (באנגלית)
זייל סינג

ג'יאני זייל סינג (בפנג'אבי ਜ਼ੈਲ ਸਿੰਘ ‏האזנה‏Ⓘ‏;‏ 5 במאי 1916 – 25 בדצמבר 1994 היה פוליטיקאי הודי שכיהן כנשיא הודו השביעי, מ-1982 עד 1987, ונשיא הודו הסיקי הראשון. סינג נולד כג'רנייל סינג בסנדהוואן בהודו הבריטית (היום בפנג'אב) ב-5 במאי 1916. משפחתו הסיקית השתייכה לקאסטה שזוהתה עם נגרות. ב-1931 הצטרף סינג למפלגה הסיקית שרימונה אקאלי דאל שהצטרפה בהמשך לקונגרס הלאומי ההודי במאבק לעצמאות הודו. בתקופה זו קיבל את התואר הדתי הסיקי ג'יאני. ב-1938 הקים את פראג'ה מנדל, ארגון פוליטי שפעל כבעל ברית של הקונגרס, דבר שהביא למעצרו. במהל מעצרו אימץ את השם זייל סינג. לאחר עצמאות הודו, היה זייל שר בממשלות פנג'אב בין 1949 ו-1951, אך איבד את מושבו בבחירות לאספה המחוקקת של פנג'אב ב-1952. ב-1956 נבחר זייל כחבר ברג'יה סבהה, בו כיהן עד לבחירות בפנג'אב במרץ 1962. זייל נבחר לאספה המחוקקת של פנג'אב וכיהן כשר לתקופה קצרה, אך התפטר במחאה לאחר מלחמת הודו–סין ולא התמודד בבחירות ב-1966. הוא שב לפוליטיקה ב-1970, כשנבחר בשנית לאספה המחוקקת של פנג'אב בבחירות ביניים, ועקב ניצחון מפלגתו בבחירות ב-1972 היה לראש השרים של פנג'אב עד 1977. לאחר תבוסתה של אינדירה גנדי בבחירות ב-1977, חיזרה מפלגת הקונגרס אחר מנהיגים סיקים שיביאו לה תמיכה, ותמכה בסינג בבחירות ללוק סבהה ב-1980, ולאחריהם מינתה אותו לשר הפנים בממשלתה. במהלך תפקידו הוטלה עליו האחריות לדכא את המרד הסיקי לעצמאות. ב 1982 נבחר סינג לנשיא הודו. במהלך כהונתו הוא התעמת עם ראש ממשלת הודו רג'יב גנדי, ואף שקל להדיח אותו בעקבות שחיותות לאחר התפרסמות פרשת בופורס. לקראת תום כהונתו ביקשו מפלגות האופוזיציה לתמוך בו כמועמדם לנשיאות במטרה להכשיל את מועמדו של רג'יב גנדי, אך התנגדות המפלגה הקומוניסטית של הודו לתמיכה במועמדותו הביאה אותו לוותר על ההתמודדות. ב-29 בנובמבר 1994 נפצע סינג באורח קשה בתאונת דרכים, בה התנגשה משאית ברכבו. הוא מת לאחר כחודש, ב-25 בדצמבר 1994. סינג היה נשוי לפראדאן קאהור ונולדו לו ארבעה ילדים. מדיה וקבצים בנושא זייל סינג בוויקישיתוף זייל סינג, באתר אנציקלופדיה בריטניקה (באנגלית) Shri Giani Zail Singh, באתר נשיא הודו (באנגלית) זייל סינג, באתר "Find a Grave" (באנגלית) Zail Singh | 7th President of India, Punjab Politician, Encyclopedia Britannica, ‏3 במאי 2002 (באנגלית) First Sikh president of Inndia dies after crash, New Straits Times, ‏26 בדצמבר 1994 (באנגלית) Zail had considered sacking ragiv govt, The Indian Express, ‏5 בנובמבר 1992 (באנגלית) V-P likli to replace Zail as President, New Straits Times, ‏14 ביולי 1987 (באנגלית)
בית הספר הלאומי הגבוה לאמנויות ולטכניקות הבמה

בית הספר הלאומי הגבוה לאמנויות ולטכניקות הבמה (בצרפתית:École nationale supérieure des arts et techniques du théâtre, בקיצור:ENSATT, נודע בעבר כ"קונסרבטואר ברחוב בלאנש" (Le Conservatoire de la Rue Blanche) או המרכז לאמנות הדרמה (Centre d'art dramatique) הוא אחד מתריסר בתי הספר הלאומיים לתיאטרון בצרפת. הוקם ב-1941 בפריז והחל מ-1997 פועל בעיר ליון. מלמדים בו מקצועות במה כמו שחקן תיאטרון, מנהל תיאטרון, מנהל טכני, מעצב תלבושות, גזרן תלבושות, מנהל במה, דרמטורג, במאי, תאורן, מעצב סואנד, ומעצב תפאורה בנוסף מלמדים בו גם מקצועות תאורטיים כלליים - אמנויות ומדעי רוח. במוסד מקבל בלשב ראשון 150 תלמידים ובשלב השני 120. אחרי 2014 הדיפלומות של בית הספר תואמות את רפורמות התארים - תואר ראשון, שני ושלישי. בית הספר הוקם בימי הכיבוש הנאצי בצרפת ב-15 באפריל 1941.בהתחלה הוא נקרא המרכז ללימוד מקצועי הבמה Centre de formation professionnelle du spectacle ופעל ברחוב אז'ן פלאשא (Flachat) ברובע השבעה עשר של פריז. ב-20 בנובמבר 1941 בחסות משטר וישי הוא שינה את שמו למרכז הנוער לבמה Centre de jeunesse du spectacle. הוא נועד להיו מעין מכינה קדם אקדמית חינמית של הקונסרבטואר הלאומי הגבוה לאמנות הדרמה שנקרא באותה תקופה קונסרבטואר למוזיקה ולדיקלום ונפתח למקצועות מרובים, כולל עיצוב תפאורה, מחזאות, בימוי ולעוד מקצועות שימושיים ותאורטיים. מייסדו היה רֶמון רוניוני, גמלאי של הקומדי פרנסז, ראש להקת תיאטרון, שחקן וממיסד ב-1924 של "בית הספר לילדי הבמה" l'École des enfants du spectacle שפעל ברחוב קרדינל למואן ברובע החמישי בשל מחסור בשטח בית הספר עבר לרחוב בלאנש 21 ברובע התשיעי לבניין (בעבר "אוטל דה שודאן"Hôtel de Choudens) שתוכנן בסביבות 1900 על ידי האדריכל שארל ז'ירו (שתכנן גם את הפטי פאלה) לפי הזמנת המו"ל פול דה שודאן. אחרי השחרור בספטמבר 1944 תחת חסות משרד הנוער והספורט, עבר מרכז לניהולו של השחקן ז'אן מייר ביוני 1969 הפך המוסד לתיכון טכני תחת השם "בית הספר הלאומי הגבוה לאמנויות ולטכניקות הבמה" ENSATT. בשנים 1991-1970 פייר רודי,(בן זוגה של איבט רודי), מורה לאנגלית ומחזאי, פעל כמנהל בית הספר כשז'אן מייר נשאר מנהל אמנותי. אחרי 1991 עמד בראש בית הספר פטריק בורז'ואה. בעקבות שביתות ומרידות של התלמידים, במרץ 1993 הועבר המוסד למסגרת משרד החינוך הגבוה. על אף התנגדות הסגל בספטמבר 1997 הועבר בית הספר לבניין חדש בעיר ליון ברחוב סר-בובייה ( Soeur-Bouvier } בשנים 2018-2009 כיהן כמנהל טיירי פריינטה והחל מאוגוסט 2018 - לוראן גוטמן. מישל אומון גי בדוס ברנאר בלייה ז'ולייט גרקו אנני ז'ירארדו אירן ז'קוב סמואל לה ביאן ססיל דה פראנס איזבל הופר ז'אק ובר ז'ורז' וילסון מרסל מולוג'י קריסטין סקוט-תומאס איזבל קארה קלוטילד קורו ולרי קרסנטי ז'אן רושפור עמנואל ריבה מוריס רונה מישל סרו 1961 - rue Blanche à Paris ‏ 21 סרט תיעודי קצר בבימוי קוינטו אלביקוקו וקלוד-איוון לדוק 2016 - הסרט התיעודי Blanche rhapsodie (בלאנש רפסודי) בבימוי קלר רופלי בית הספר הלאומי הגבוה לאמנויות ולטכניקות הבמה, ברשת החברתית פייסבוק בית הספר הלאומי הגבוה לאמנויות ולטכניקות הבמה, ברשת החברתית אקס (טוויטר) בית הספר הלאומי הגבוה לאמנויות ולטכניקות הבמה, ברשת החברתית אינסטגרם אתר האינטרנט הרשמי של בית הספר הלאומי הגבוה לאמנויות ולטכניקות הבמה ארכיון וכתבי יד על בית הספר באתר הספרייה הלאומית של צרפת
אלמה כהן

אלמה כהן היא כלכלנית ישראלית, פרופסור חבר בבית הספר לכלכלה באוניברסיטת תל אביב וחברת סגל בבית הספר למשפטים באוניברסיטת הרווארד. אלמה כהן סיימה תואר ראשון במתמטיקה (1988) ותואר שני בניהול (1996). שניהם באוניברסיטת תל אביב. היא המשיכה את לימודיה באוניברסיטת הרווארד, שם היא השלימה בשנת 2001 תואר שני נוסף, הפעם בכלכלה, ובשנת 2002 סיימת את הדוקטורט. בשנת 2005 החקבלה כחברת סגל בדרגת מרצה בכירה בבית הספר לכלכלה באונבירסיטת תל אביב ובשנת 2011 הועלתה לדרגת פרופסור חבר. בספטמבר 2021 מונתה לעמוד בראש בית הספר. בנוסף לכך, היא הצטרפה בשנת 2009 לסגל בית הספר למשפטים באוניברסיטת הרווארד והיא חולקת את זמנה בין שני המוסדות. כמו כן היא ומכהנת גם כעמיתת מחקר במכון הלאומי למחקר כלכלי בארצות הברית, במרכז האירופאי למדיניות כלכלית, והמכון האירופאי למשטר תאגידי. פרופסור כהן היא חוקרת מובילה בעלת מוניטין בינלאומי בכלכלה אמפירית ופרסמה מחקרים רבים בתחומים של רגולציה, משטר תאגידי, ביטוח וסיכון, וניתוח כלכלי של המשפט. עבודותיה התפרסמו בכתבי עת בין-לאומיים רבים והיא גם חברת מערכת במספר כתבי עת. פרופסור כהן נשואה לפרופסור אריה (לוסיאן) בבצ'וק שגם הוא חבר סגל בבית הספר למשפטים באוניברסיטת הרווארד ובפקולטה למשפטים באוניברסיטת תל אביב. אלמה כהן, באתר בית הספר לכלכלה באוניברסיטת תל אביב. אלמה כהן, באתר בית הספר למשפטים באוניברסיטת הרווארד.
גנאדי רוז'דסטוונסקי

גנאדי רוז'דסטוונסקי (רוסית: Генна́дий Рожде́ственский;‏ ב-4 במאי 1931-‏16 ביוני 2018) היה מנצח רוסי - סובייטי. נולד ב-4 במאי 1931 במוסקבה, אז בירת ברית המועצות, בשם גנאדי ניקולאייביץ' אנוסוב להורים מוזיקאים, אך אימץ את שם הנעורים של אמו לקריירה המקצועית שלו. למד ניצוח אצל אביו ניקולאי אנוסוב בקונסרבטוריון של מוסקבה ופסנתר אצל לב אובורין. אחרי שנודע כמי שניצח על מפצח האגוזים של צ'ייקובסקי בתיאטרון בולשוי בגיל 20, המשיך וביסס את שמו במהירות. ניצח על ביצועי בכורה של יצירות רבות משל מלחינים סובייטים וכן על ביצוע הבכורה הרוסי של "חלום ליל קיץ" של בנג'מין בריטן. חזרותיו היעילות והקצרות זיכו אותו בשבחים. הוא נודע בהרגלו לשוטט על פני הבמה בשעת ניצוח ולהימנע משימוש בדוכן, אפילו בקונצרטים. עם תזמורת משרד התרבות של ברית המועצות הקליט את כל הסימפוניות של שוסטקוביץ', גלאזונוב, ברוקנר, שניטקה, הונגר וווהן ויליאמס. הוא ניצח גם על רבות מן התזמורות החשובות בעולם, ביניהן הפילהרמונית של ברלין, תזמורת הקונצרטחבאו, התזמורת הסימפונית של שיקגו, תזמורת קליבלנד והתזמורת הסימפונית של לונדון. בשנת 1969 נשא לאישה את הפסנתרנית ויקטוריה פוסטניקובה. נפטר במוסקבה ב-16 ביוני 2018. מדיה וקבצים בנושא גנאדי רוז'דסטוונסקי בוויקישיתוף גנאדי רוז'דסטוונסקי, במסד הנתונים הקולנועיים IMDb (באנגלית) גנאדי רוז'דסטוונסקי, באתר ספוטיפיי גנאדי רוז'דסטוונסקי, באתר AllMusic (באנגלית) גנאדי רוז'דסטוונסקי, באתר MusicBrainz (באנגלית) גנאדי רוז'דסטוונסקי, באתר Discogs (באנגלית)
ראייב

ראייב (בערבית: رَايِب; בצרפתית: Rayeb) הוא מוצר חלבי הנוצר באמצעות החמצת החלב ונפוץ במדינות המגרב, צפון אפריקה והמזרח התיכון. טעמו של המוצר קרוב מאוד לזה של יוגורט טבעי ללא סוכר והוא נצרך בעיקר במהלך החגים של חודש הרמדאן. למוצר גרסאות שונות המשתנות בהתאם להעדפות אזוריות ושיטות ייצור ונהוג להכין אותו בעיקר מחלב פרה או תאו. ראייב הוא מוצר רב תכליתי וניתן להשתמש בו כמנה ראשונה, כתוספת למרק, כתבלין, משקה קר ולעיתים ממותק בסוכר או בטעם עשבי תיבול כמו נענע. יוגורט לבן איירן מדיה וקבצים בנושא ראייב בוויקישיתוף מתכון להכנת ראייב, באתר moroccoworldnews (באנגלית) Amandine Gunther de Francqueville, What are Rayeb, Laban, Labneh, Ayran & Amasi?, Yogurt in Nutrition, ‏2020-08-17 (באנגלית אמריקאית) Hygienic_quality_of_Rayeb_a_traditional_Tunisian Joseph A. Kurmann, Jeremija L. Rasic, Manfred Kroger, Encyclopedia of Fermented Fresh Milk Products: An International Inventory of Fermented Milk, Cream, Buttermilk, Whey, and Related Products, Springer Science & Business Media, 1992-10-31, ISBN 978-0-442-00869-7. (באנגלית) Ramesh C. Chandan, Arun Kilara, Manufacturing Yogurt and Fermented Milks, Wiley, 2013-01-08, ISBN 978-1-118-48133-2. (באנגלית)
יון-פטריק שטראוס

יון-פטריק שטראוס (בגרמנית: John-Patrick Strauß; נולד ב-28 בינואר 1996 בווצלר שבגרמניה) הוא כדורגלן פיליפיני-גרמני המשחק בעמדת המגן הימני בקבוצת הנזה רוסטוק מהבונדסליגה השנייה ובנבחרת הפיליפינים. וצלר גדל במחלקות הנוער של FC קליברג, TSG ויסק ור.ב. לייפציג. בשנת 2015 החל לשחק בקבוצת המילואים של ר.ב. לייפציג. ב-25 במאי 2017 חתם שטראוס על חוזה לשלוש שנים בארצגבירגה אווה מהבונדסליגה השנייה. הוא ערך 103 הופעות ליגה במדי המועדון, בהן הבקיע שלושה שערים. ב-19 במאי 2022 חתם על חוזה לשנתיים בהנזה רוסטוק מהבונדסליגה השנייה. שטראוס נולד בגרמניה לאב גרמני ולאם פיליפינית, ויכול היה לייצג את נבחרות גרמניה והפיליפינים. ב-13 באוקטובר 2018 ערך את הופעת הבכורה שלו בנבחרת הפיליפינים, בתיקו 1-1 נגד נבחרת עומאן במשחק ידידות. הוא נכלל בסגל הנבחרת לטורניר גביע אסיה 2019, וערך שתי הופעות בטורניר. ב-10 בספטמבר 2019 הבקיע את שער הבכורה שלו בנבחרת, בניצחון 4-1 על נבחרת גואם במסגרת מוקדמות מונדיאל 2022. מדיה וקבצים בנושא יון-פטריק שטראוס בוויקישיתוף יון-פטריק שטראוס, באתר Transfermarkt יון-פטריק שטראוס, באתר Soccerway יון-פטריק שטראוס, באתר WorldFootball.net יון-פטריק שטראוס, באתר National Football Teams יון-פטריק שטראוס, באתר FootballDatabase.eu Erzgebirge Aue schnappt sich RB Leipzig-Talent John-Patrick Strauß באתר Sport Buzzer, ‏ 25 במאי 2017 (בגרמנית) Neuzugang aus Aue: F.C. Hansa Rostock nimmt John-Patrick Strauß unter Vertrag באתר הרשמי של הנזה רוסטוק, 19 במאי 2022 (בגרמנית)
שבעה באוקטובר (שיר של איזי)

"שִׁבְעָה באוקטובר" הוא סינגל של הראפר הישראלי איזי. השיר יצא לאור ב-11 באוקטובר 2023. השיר נכתב ויצא בצל ביטויי מלחמת חרבות ברזל במוזיקה. השיר נכתב והולחן על ידי איזי והופק על ידי יוסי "ג'וזף" כהן. על כתיבת השיר סיפר איזי: המוזיקה תמיד נמצאת שם בשבילי ברגעים הכי קשים ומהכאב העמוק נכתב השיר 'שבעה באוקטובר'. השיר שתמיד יזכיר לי את היום הכי שחור שידעה המדינה שלנו. — הראפר איזי בשיר חדש על המלחמה: כשעם מאוחד - כלום לא יכול עליו, באתר כאן 11, ‏18 באוקטובר 2023 השיר מספר על מה שקרה בישראל במהלך הימים הראשונים של המלחמה, ועל הדברים שהעם שלנו עבר, ועל כך שנעבור גם את זה. הוא אומר בשיר שאסור להרים ידיים, אלא להילחם בכל הכוח. העיצוב הגרפי של הקליפ והעטיפה עוצבו על ידי avoxvision, חברת עיצוב גרפי, שכבר עיצבה לאיזי בעבר כמה קליפים. על העטיפה ניתן לראות מגן דוד, ששתי צלעות של אחד מהמשולשים שלו הן בצבע אדום, בכדי לדמות את הדם של האזרחים ואנשי כוחות הביטחון. הצלעות האדומות מרכיבות את המספר 7, המציין את יום ה-7 באוקטובר. סרטון השיר "שבעה באוקטובר" באתר יוטיוב השיר שִׁבְעָה באוקטובר, בשירות הזרמת המוזיקה "ספוטיפיי" מילות השיר "שִׁבְעָה באוקטובר", באתר שירונט
ארקימידס אורדונייס

ארקימידס רפאל "קימי" זקאריאס אורדונייס (בספרדית ובאנגלית: Arquímides Rafael "Quimi" Zacarías Ordóñez; נולד ב-5 באוגוסט 2003 בסינסינטי שבאוהיו, ארצות הברית) הוא כדורגלן גואטמלי-אמריקאי המשחק בעמדת החלוץ בקבוצת סינסינטי מה-MLS ובנבחרת גואטמלה. אורדונייס גדל במחלקות הנוער של קולומבוס קרו וסינסינטי. בשנת 2021 החל לשחק בקבוצה הבוגרת של סינסינטי במסגרת ה-MLS. ב-24 בספטמבר 2022 ערך אורדונייס את הופעת הבכורה שלו בנבחרת גואטמלה, בהפסד 4-1 לנבחרת קולומביה במשחק ידידות. ארקימידס אורדונייס, באתר Transfermarkt ארקימידס אורדונייס, באתר Soccerway ארקימידס אורדונייס, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ארקימידס אורדונייס".
סלטון ביאיי

סלטון אנסומנה ביאיי (בפורטוגזית: Celton Ansumane Biai; נולד ב-13 באוגוסט 2000 בליסבון שבפורטוגל) הוא כדורגלן פורטוגזי שמוצאו בגינאה ביסאו המשחק בעמדת השוער בקבוצת ויטוריה דה גימארייש מליגת העל הפורטוגלית ובנבחרת גינאה ביסאו. ביאיי גדל במחלקת הנוער של בנפיקה ליסבון. ב-30 בינואר 2020 חתם בוויטוריה דה גימארייש מליגת העל הפורטוגלית, והחל לשחק בקבוצת המילואים של המועדון. ב-18 במרץ 2023 ערך את הופעת הבכורה שלו בליגת העל הפורטוגלית, בהפסד 5-1 לבנפיקה ליסבון במסגרת המחזור ה-25 לעונת 2022/2023. ביאיי נכלל בסגל נבחרת פורטוגל עד גיל 21 לטורניר אליפות אירופה עד גיל 21 לשנת 2023, וערך ארבע הופעות בטורניר. ב-13 באוקטובר 2023 ערך ביאיי את הופעת הבכורה שלו בנבחרת גינאה ביסאו, בהפסד 1-0 לנבחרת גינאה במשחק ידידות. סלטון ביאיי, באתר Transfermarkt סלטון ביאיי, באתר Soccerway סלטון ביאיי, באתר BDFutbol סלטון ביאיי, באתר WorldFootball.net סלטון ביאיי, באתר FootballDatabase.eu סלטון ביאיי, באתר ESPN Convocatória final para o Europeu באתר הרשמי של פדרציית הכדורגל הפורטוגלית, 14 ביוני 2023 (בפורטוגזית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סלטון ביאיי".
קתדרלת מונפלייה

קתדרלת פטרוס הקדוש במונפלייה (בצרפתית:Cathédrale Saint-Pierre de Montpellier) היא הקתדרלה הרומית-קתולית של העיר מונפלייה במחוז ארו בצרפת. היא נמצאת ב"אקוסון" או ה"מגן", לבה של העיר העתיקה, והיא המונומנט הגותי החשוב ביותר של העיר, הכנסייה הגדולה ביותר בחבל לנגדוק-רוסיון ומהווה דגם מובהק של "קתדרלה מבוצרת". הכנסייה הוקמה ב-1364 על ידי האפיפיור אורבנוס החמישי כקפלה של מנזר בנדיקטוס הקדוש סן ז'רמן וקפלת הפקולטה לרפואה בעיר. כשמושב הבישופות הועבר ממגלון למונפלייה ב-1536 הכנסייה הוכרזה כקתדרלה בארבע זוויות הספינה מתרוממים ארבעה מגדלים, מתוכם אחד מהם הופל בעת התקוממות איקונוקלסטיות פרוטסטנטית ב-1587. הבניין מצויד בביצורים ההופכים אותו למבצר. בשלהי המאה השש עשרה כונה גם "המבצר פטרוס הקדוש". אחת החזיתות מצוידת ממשיקולים מתחת לחריצים, שמאחוריהם בעובי החומה עובר שמן דה רונד. בפני הכניסה יש אכסדרה מסיבית, המורכבת משני עמודים צילינדריים ומקמרון המחבר את העמודים אל חזית הכנסייה. אלו היסודות היחידים האופייניים לאדריכלות מימי הביניים ששרדו עד היום. הכנסייה מורכבת מספינה יחידה, מחמשה מפרצים הגובלים את ארבע עשרה הקפלות הצדדיות. הקפלות מוקדשות לקדוש גרמנוס מאוקסר, לכנסיית נוטרדאם של השולחנות בעיר, לקדוש ויקטור השלישי, לצציליה הקדושה מרומא, לאורסולה הקדושה ולאחת עשר אלף הבתולות, לקדוש מרטין מטור, לקתרינה מאלכסנדריה, להצלב הקדוש, לפטרוס הקדוש, ולמרים המגדלית, לבלזיוס הקדוש, לקדוש לזרוס ולמלאך-העל מיכאל הקדוש. הכנסייה הייתה עתירת קישוטים. המזבח הראשי הוקף בתמונות מכסף מוזהב. בקומת קרקע נמצאה גם סכריסטיה הקטנה (החדר הקדוש הקטן). בתוכה שמרו תחת כמה מנעולים שרידים קדושים כמו למשל, יד מכסף של הקדושים בנדיקטוס, גרמנוס ובלזיוס, כמו כן ארגזים עם ספרים וכביסה. הסכריסטיה הגדולה נשמרו אוצרות:כלים להחזקת השרידים, אגרטלי פולחן, וקישוטים יקרי ערך. בימי מלחמות הדת הותקפה הקתדרלה על ידי הפרוטסטנטים. ב-20 באוקטובר 1561 אחרי מצור בן לילה, דרך פרצה בחומה חדרו המונים לכנסייה שבה הסתתרו כמה כמרים קתוליים בכירים עם קומץ חיילים. לפי הכרוניקנים השונים נטבחו בין שמונה לחמישים אנשים, או אפילו מאתיים. אתר האינטרנט הרשמי של קתדרלת מונפלייה (בצרפתית) מדיה וקבצים בנושא קתדרלת מונפלייה בוויקישיתוף קתדרלת מונפלייה - מצגת היסטורית, אמנותית וספרותית - המנהלה האזורית לתרבות DRAC של חבל לנגדוק-רוסיון והקוסטודיה האזורית של המונומנטים ההיסטוריים, 2013 Hélène Palouzié et Alain Daguerre de Hureaux (dir.), La cathédrale de Montpellier : Présentation historique, artistique et littéraire, monuments et objets, Montpellier, Direction régionale des Affaires culturelles (DRAC) du Languedoc-Roussillon et Conservation régionale des Monuments historiques (CRMH), 2013, p. 4, 13 Louise Guiraud, Les Fondations du pape Urbain V à Montpellier : le monastère Saint-Benoît et ses diverses transformations depuis sa constitution en cathédrale en 1536, J. Martel Aîné, 1891, p.268 (לואיז גירו - הבניינים מיסודו של האפיפיור אורבנוטס החמישי במונפלייה:המנזר בנדיקטוס הקדוש וגלגוליו השונים עד להכרזתו לקתדרלה ב-1536) Louise Guiraud 1891
אנטרופיה (פירושונים)

האם התכוונתם ל... אנטרופיה – אנטרופיה כמושג פיזיקלי וכימי. אנטרופיה (סטטיסטיקה) – אנטרופיה בסטטיסטיקה ובתורת האינפורמציה. מדד שאנון-ויבר – אנטרופיה בביולוגיה. אנתרופיה